ETKL

Noorte põllumajandusjuhtide väljaõpe “Liidrite kool”
2021-12-04 - 2021-12-05, 2021-11-27 - 2021-11-28, 2021-11-20 - 2021-11-21
Eestimaa Talupidajate Keskliit koostöös MESiga korraldab koolituse „LIIDRITE KOOL 2021“.
Noorte põllumajandusjuhtide väljaõppe „Liidrite kool“ annab kiirkursuse formaadis põhjaliku ülevaate juhtimisest ja juhiks olemisest, organisatsiooni käitumisest, organisatsiooni sisekommunikatsioonist, võrgustikest ja nende eesmärkidest, esindusorganisatsioonide rollidest ja funktsioonidest. Lisaks toimub koolituse raames ühe päevane praktiline meediakoolitus.
Koolituse eesmärgiks on pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma, mis on vajalik MTÜ juhtimisel.
Koolituse eesmärgiks on koolitada potentsiaalseid põllumajandusorganisatsioonide esindusorganisatsioonidele järelkasvu, kes aktiivselt panustaksid kodanikuühiskonna arengusse, et seista põllumajandusettevõtete huvide eest ja arendaks koostööd sektoris.
Toimumise aeg:
20.-21. november 2021
27.-28. november 2021
04.-05. detsember 2021
Loe lähemalt ning registreeru koolitusele: https://www.taluliit.ee/noorte-pollumajandusjuhtide-valjaope-liidrite-kool/
Koolitus toimub „Teadmussiirde programm põllumajanduse, toidu ja maamajanduse tegevusvaldkonnas“ raames ning seda toetab Euroopa Liit.

Veebiseminar "Toidukultuuri edendamine läbi agroturismi" 24.11.2021 kell 10:00-11:00
2021-11-24 10:00 - 11:00 (Europe/Tallinn)
Koostöös Eesti tippkoka Joel Ostratiga viime läbi ühe tunnise veebiseminari, mille käigus jagab Joel mõtteid ja soovitusi, kuidas on võimalik edendada Eesti toidukultuuri läbi agroturismi.
Veebikoolitus on mõeldud kõikidele agroturismi taludele ja agroturismi huvilistele.
Registreerminine kuni 23.11.2021
Regsitreeri veebikoolitusele siin: https://www.surveymonkey.com/r/LQX6H5Y

Meediasuhtluse praktiline veebikoolitus agroturismi taludele 18.11.2021
2021-11-18 13:00 - 14:30
Koostöös kommunikatsioonibüroo Hamburg & Partnerid oleme korraldamas kõikidele agroturismi huvilistele meediasuhtluse praktilist veebikoolitust 18. novembril 2021 algusega kell 13:00.

Veebikoolituse viib läbi Hannes Hamburg, kommunikatsioonibüroo Hamburg & Partnerid asutaja.

Veebikoolitusel käsitletavad teemad on:
· Millised on juhiseid ajakirjanike paremaks mõistmiseks ja tõhusama koostöö korraldamiseks
· Millised on meedia ootused, hoiakud ning tegutsemisprintsiibid
· Milline on mõjus sõnum
· Kuidas valida välja oma põhisõnumid ja õppida seda löövalt ja sujuvalt esitama

Registreerimine veebikoolitusele on avatud 17.11.2021-ni.

Registreeru veebikoolitusele siin: https://www.surveymonkey.com/r/3MB2RPN

Link veebikoolitusele saadetakse registreerinud osalejatele enne veebikoolituse algust.

Taastava põllumajanduse konverents
2021-11-17 10:00 - 16:00
Maaeluministeerium kutsub osalema taastava põllumajanduse veebikonverentsile 17. novembril algusega kell 10.00.
Konverentsil saab teada, kuidas aitab taastav põllumajandus ettevõtetel suurendada oma kasumlikkust ja elujõudu läbi tervikliku lähenemise tootmisele. Vaatame lähemalt selliseid teemasid nagu mullatervis, muldade võime siduda süsinikku, taimede toitumine ja aineringe, agroökoloogia ning looduspõhised lahendused.
Ootame konverentsile uuendusmeelseid ja tulevikku vaatavaid põllumehi, põllumehe ametist unistajaid, poliitikakujundajaid, teadlikke tarbijaid ja kõiki, kes hoolivad keskkonnast ja kvaliteetsest kohalikust toidust.
Konverents toimub Zoomi ja YouTube’i vahendusel.
Konverentsil osalemiseks palume täita registreerimisvorm Maaeluministeeriumi kodulehel hiljemalt 15. novembril.
Lisateave: Merili Simmer, Maaeluministeeriumi maakasutuspoliitika osakond (merili.simmer@agri.ee, tel 625 6234).
Ürituse korraldajad on Maaeluministeerium ja Põllumajandusuuringute Keskus.

Päevakava
10.00 Konverentsi avamine ja maaeluminister Urmas Kruuse tervitus
10.05–10.20 Sissejuhatus. Merili Simmer (Maaeluministeerium)
10.20–12.20 Ettekanded (inglise keeles, tõlkega eesti keelde)
Ben Taylor-Davies (UK). „Profitable farming for the future“ /„Tulus põllumajandus tulevikuks“
Stefan Gernet (DE/EE). „Layering of enterprises from an agroecological perspective“ / „Ettevõtete põimimine agroökoloogilisest vaatevinklist“
Olivier de Schaetzen (BE/EE). „Economic benefits and profitability of regenerative agriculture“ / „Taastava põllumajanduse majanduslik kasu ja tasuvus“
12.20–13.00 Lõuna
13.00–14.30 Ettekanded (eesti keeles)
Tanel Vahter (Tartu Ülikool). „Mulla elurikkus – kujunemine ja roll taimede toitumises“
Liina Talgre (Eesti Maaülikool). „Vahekultuuride roll põllumajanduses“
Kadri Allik (Põllumajandusuuringute Keskus). „Eesti põllumuldade orgaanilise süsiniku varu ja sidumisvõime kaardistamine“
14.30–14.40 Sirutuspaus
14.40–16.00 Ettekanded (eesti keeles)
Sander Hiire (Mäemõisa OÜ). „Taastav põllumajandus – tähelepanu, valmis olla, läks!“
Alexander Linnamäe (Oleviku talu). „Oleviku talu – põllumajanduse noorenduskuur“
Airi Külvet (Puutsa talu). „Taastava karjatamise võtted Puutsa talus“
16.00 Päeva kokkuvõte

Talunike tänuüritus ja lõikuspidu
2021-11-12

Agroturismi seminar 2021
2021-10-28 10:30 - 16:00
28. oktoobril 2021 toimub koostöös Põllumajandusuuringute Keskuse maaelu võrgustikutöö osakonnaga Agroturismi seminar.
Seminar toimub Põllumajandusuuringute Keskuse Jäneda hoone suures saalis, Lääne-Virumaal, algusega kell 10:00. Seminari orienteeruv lõppaeg on kell 16:00.
Seminar on suunatud kõigile agroturismi teemast huvitatutele ning on kõigile registreeritud osalejatele tasuta.
Registreerimine on avatud kuni 21. oktoobrini 2021!
Osavõtjatel palutakse esitada kohapeal COVID tõend, kuid kohapeal on ka kiirtesti tegemise võimalus.

Agroturismi seminari ajakava:

10.00 – 10.30 Saabumine ja tervituskohv
10.30 – 10.40 Tervitussõnad ja sissejuhatus päeva; Gelis Pihelgas – Eestimaa Talupidajate Keskliit, projektijuht
10.40 – 11.00 Ülevaade Agroturismi tegevustest; Gelis Pihelgas – Eestimaa Talupidajate Keskliit, projektijuht
11.00 – 11.30 Koostöövõimalused EASi turismiarenduskeskusega; Piret Koodi – EAS Turismiarenduskeskus, kliendisuhete juht
11.30 – 12.00 Koostöö reisibüroo vaatevinklist; Hele Lahtvee, Go Travel, projektijuht
12.00 – 13.00 Lõuna Musta Täku Tallis
13.00 – 13.30 Näpunäiteid turundusest; Tarmo Pihelgas
13.30 – 14.00 Agroturismi talu kogemusi praktikult; Külli Eller – Piesta Kuusikaru talu, Pärnumaal
14.00 – 14.30 Kuidas üles ehitada kohalikku koostöövõrgustikku
Sirje Kuusik – Kuusiku talu perenaine ja Koostöövõrgustik Ehedad Elamused Lahemaal juhatuse liige
14.30 – 14.50 Kohvipaus
14.50 – 15.20 Avatud talude päev (korraldamisest ja vastuvõtjate kogemustest); Reve Lambur – Põllumajandusuuringute Keskuse maaelu võrgustikutöö osakonna juhataja
15.20 – 15.55 Arutelu (Agroturismi arendamine: kampaaniad, võrgustiku tegevused, õppereisid, koolitused)
16.00 – … Päeva kokkuvõte ja seminari lõpetamine

Registreerimine seminarile toimub siin:
https://www.maainfo.ee/index.php?id=7527&page=3394&
